fi fi fi fi fi nl fi et fi fi fi fi fi fi fi fi fi fi fi fi fi fi en fi fi fi fi en fi en fi fi fi fi et fi fi fi fi fi fi eu fi fi
Viitteiden vienti tietokannoista ja Finnasta Mendeleyhin - Mendeley-opas - Tiedonhakijan oppaat at Turku University of Applied Sciences
Näyttää siltä, että selaimesi on Internet Explorer 11 tai vanhempi. Selainta ei tueta, joten käytä muuta selainta.
Viitteiden vienti tietokannoista ja Finnasta Mendeleyhin
Turun AMK:n Finna on hakupalvelu, josta löydät kaikki kirjaston tarjoamat elektroniset ja painetut aineistot samasta paikasta. Viitteiden siirto Finnasta Mendeley-kirjastoon on helpointa Web Importer -apuohjelman avulla (ladataan linkistä). Ladattuasi apuohjelman löydät sen selaimen yläpalkista. Huom! Chromella löydät ohjelman Extensions-painikkeen alta.
Samaa apuohjelmaa voit käyttää viedessäsi viitteitä eri tietokannoista Mendeleyhin. Voit tuoda monista tietokannoista (esim. Elsevierin Science Direct, EBSCOhostin Academic Search Elite ja Cinahl Complete) hakutuloslista-näkymästä useamman viitteen kerralla. Joissain tietokannoissa (esim. ERIC) tai hakupalveluissa (GoogleScholar Library) voit tuoda Web Importerilla yksittäisen viitteen, kun olet ensin klikannut tietueen auki. Useamman viitteen voit näissä tietokannoissa tuoda esim. RIS-tiedostona siirtämällä viitteet ensin kansioon ja tekemällä kansion sisäisistä viitteistä RIS-tiedoston (ks. erillinen ohje).
Tarkempia ohjeita viitteiden vientiin eri tietokannoista Mendeleyhin löydät muiden korkeakoulujen Mendeley-oppaista.
1. Tee haku tietokannassa tai Turun AMK:n Finnassa. Hakutulos-näkymässä klikkaa Web Importer -ikonia (sijaitsee selaimen työkalurivillä).
2. Mendeleyn ponnahdusikkuna avautuu näytölle ja näet ikkunassa sivustolta kerätyt lähteet.
3. Voit valita ruksaamalla Select all tai viitekohtaisesti, mitkä viitteet haluat siirtää. Viitteen vieressä on pieni muokkausikoni (kynä), josta avautuu muokkausikkuna jossa voit tarvittaessa tarkentaa tai muuttaa lähteen tietoja (esim. lähdetyyppi). Näin saat mahdollisimman kattavat tiedot lähdeluetteloosi.
4. Valitse +Add to Mendeley ja viitteet siirtyvät kirjastoosi.
Viitteiden vienti tietokannoista Mendeleyhin on mahdollista myös RIS-tiedostona. Esimerkkinä tässä ohjeessa on EBSCOhostin Eric-tietokanta, jossa useamman viitteen voi tuoda RIS-tiedostona siirtämällä viitteet ensin kansioon ja tekemällä kansion sisäisistä viitteistä RIS-tiedoston.
1. Tee haku tietokannassa. Siirrä hakutuloslistan viitteitä erilliseen kansioon klikkaamalla viitteen vieressä olevaa sinistä kansio-kuvaketta. (Kuvake muuttuu keltaiseksi, kun viite on siirtynyt kansioon.)
2. Oikeaan palkkiin ilmestyy "Folder has items" -sarake. Kun olet siirtänyt haluamasi viitteet kansioon, valitse Folder view. Ikkunaan avautuu kansion sisältö ja oikeanpuoleiseen sarakkeeseen "Export"-painike. Klikkaa painiketta.
3. Avautuvassa ikkunassa valitse ylin vaihtoehto "Direct Export in RIS Format" ja klikkaa Save. RIS-tiedosto latautuu koneellesi.
4. Siirry Mendeley-ohjelmaan ja kirjaudu tilillesi.
5. Valitse Library-näkymän vasemmasta valikosta +Add New. Valitse edelleen File(s) from Computer ja etsi .ris-tiedosto koneeltasi.
6. Viitteet siirtyvät Mendeley-kirjastoosi. Löydät ne All references -näkymän yläosasta sekä Recently Added - valikosta.
Tämä opas ohjaa sinua käyttämään Mendeley-viitteidenhallintaohjelmaa.
Tämä teos on lisensoitu Creative Commons Nimeä 4.0 Kansainvälinen -lisenssillä.
<< Edellinen: Tilin luominen ja kirjautuminen
Seuraava: Mendeley Cite -apuohjelma >>
Päivitetty viimeksi: Aug 23, 2022 3:29 PM